Enne kui tavalist hommikusööki tegema hakkasin, otsustasin täna teha munade asemel hoopis pannkooke. Idee tuli sellest, et kaasa teatas, et ta ei tahtnud täna mune süüa ja oli endale muud hamba alla võtnud. Ma siis mõtlesin, et miks mitte, eile õhtul tegin neile pannkooke ja endale tomatit mozzarellaga. Nüüd on minu kord pannkooke saada ja nii saigi. Need on nüüd täiesti ilma IGASUGUSE jahuta. Retsept ise väga lihtne ja pannkoogid maitsevad imehead ning banaanised ja kaneelised.
Tahad ka proovida?
Banaani pannkoogid
- 2 suurt muna
- 2 munavalget
- 2 suurt banaani
- 1 tl kaneeli
- veidi soola
- võid praadimiseks
Valmistamine
Aseta kõik koostisained blenderisse ning lase blenderil käia seni, kuni banaanid on täielikult püreestatud. Küpseta madala kuumusel pannil vähese võiga. Kui teed ülepannikooke, siis ole nende ümber keeramisega ettevaatlik, kipuvad kergesti katki minema ja lihtsam on teha väikeseid kooke. Sellest kogusest sain 30 väikest pannkooki.
Naudi uutmoodi pannkooke, sest need tasuvad proovimist.